text: Vejle-kunstner truet på livet
  18 september 2014 kl. 05.45
  Musikeren og digteren Mazen Ismail fra Vejle er blevet hvirvlet ind i dødstrusler, efter at han har en delt en satirisk video om dansk lovgivning på Facebook.
  I videoen henvender Mazem Ismail sig direkte til Pia Kjærsgård og Dansk Folkeparti og taler om provokationsparametret.
  - Grunden til, at jeg lavede videoen, er, at politikkerne efterhånden vil bestemme, hvad man skal have på af tøj. Man taler om kvinder, som om de er dukker, siger Mazen Ismail, der i dag bor i København, til TV SYD.
  Selvom videoen er præsenteret som et humoristisk indslag, har den affødt voldsomme racistiske reaktioner og trusler på livet:
  - Ham vil jeg gerne nakke - og resten af hans familie.
  - Han er for grim og du til at være i Danmark UD NU
  - Ud med svinet.
  Så lyder nogle af reaktionerne, og det overrasker Mazem Ismail:
  - Jeg tror ikke, at de der har skrevet kommentarer, overhovedet har hørt, hvad jeg siger. Jeg siger jo man skal bevare de grundlæggende frihedsprincipper i grundloven, lyder det fra Mazen Ismail.
  Dødstruslerne er meldt til politiet af sikkerhedsmæssige årsager, men ellers ønsker Mazen Ismail ikke at forfølge det yderligere.
  - Øje for øje princippet gør verden blind. Det er min filosofi, så jeg har ikke behov for, at de skal straffes, siger Mazen Ismail til TV SYD.
  Se videoen der har fremprovokeret de mange dødstrusler her:
  
  